كوردیو - به‌ریتانیا كاتی ده‌ستكردن به‌پرۆسه‌ی جیابونه‌وه له یه‌كێتی ئه‌وروپا راگەیاند\nبه‌ریتانیا كاتی ده‌ستكردن به‌پرۆسه‌ی جیابونه‌وه له یه‌كێتی ئه‌وروپا راگەیاند\nدوو شەممە, 20 ئازار 2017 12:43\nهەفتەی داهاتوو سه‌رۆك وه‌زیرانی به‌ریتانیا، به‌فه‌رمی یه‌كێتی ئه‌وروپا ئاگادارده‌كاته‌وه له ده‌ستپێكردنی جێبه‌جێكردنی پرۆسه‌ی جیابوونه‌وه له‌یه‌كێتییه‌كه.\nلە هەولێكدا بی بی سی بڵاویكردەوە، دوای نۆ مانگ له ده‌نگدانی زۆرینه‌ی گه‌لی به‌ریتانیا بۆ جیابوونه‌وه له یه‌كێتی ئه‌وروپا، به‌و هه‌نگاوه‌ی تێرێزا مه‌ی ده‌ستده‌كرێت به پرۆسه‌ی جیابوونه‌وه دوای دووساڵ دانوستان له‌باره‌ی جیابوونه‌وه‌ی به‌ریتانیا له یه‌كێتی ئه‌وروپا.\nتێریزا مه‌ی كه له‌دوای بڕیاری جیابوونه‌وه‌ی ئه‌و وڵاته له‌یه‌كێتی ئه‌وروپا پۆستی سه‌رۆك وه‌زیرانی وه‌رگرت، له رۆژی 17ی ئه‌م مانگه‌دا رایگه‌یاند: پلانه‌كانی له‌باره‌ی چونه‌ده‌ره‌وه‌ی به‌ریتانیا له‌یه‌كێتی ئه‌وروپا ئه‌وه ده‌گه‌یه‌نێت كه ئه‌و وڵاته ناتوانێت له‌ناو یه‌ك بازاڕی یه‌كێتی ئه‌وروپادا بمێنێته‌وه، به‌ڵام به‌دوای رێكه‌وتنێكدا ده‌گه‌ڕێت كه به‌شێك له‌لایه‌نه‌كانی ئه‌ندامێتی تێدابێت.\nدوای ئه‌وه‌ی خه‌ڵكی به‌ریتانیا له 23ی حوزه‌یرانی ساڵی 2016 دا به‌رێژه‌ی سه‌دا 51.9 ده‌نگیاندا بۆ ده‌رچوون له‌یه‌كێتی ئه‌وروپا، به‌رپرسانی یه‌كێتیه‌كه جه‌ختیانكرده‌وه كه پێویسته ئه‌و وڵاته به‌خێرایی ده‌ستبكات به ڕێوشوێنه‌كانی جیابوونه‌وه له‌یه‌كێتی ئه‌وروپا به‌پێی مادده‌ی 50ی رێككه‌وتننامه‌ی لیزبۆن.\nبه‌پێی مادده‌ی 50ی ئه‌و رێككه‌وتننامه‌یه‌ی ساڵی 2007ی یه‌كێتی ئه‌وروپا، هه‌ر ئه‌ندامێكی یه‌كێتیه‌كه ئازاده بچێته ده‌ره‌وه به‌ڵام پێویسته داوایه‌ك سه‌باره‌ت به‌مادده‌كه به‌رزبكاته‌وه، تا پرۆسه‌ی دانوستانی په‌یوه‌ندی داهاتووی له‌گه‌ڵ یه‌كێتییه‌كه ده‌ستپێبكات وكه‌مترین ماوه‌ی جێبه‌جێكردنی مادده‌ی 50 بریتیه له‌دووساڵ.\nله‌باره‌ی بڕیاره‌كه‌یانه‌وه ده‌یڤید ئیدمۆند نیۆبێرگه‌ر سه‌رۆكی دادگای باڵای به‌ریتانیا ڕایگه‌یاندووه: پرۆسه‌ی چوونه‌ده‌ره‌وه‌ی به‌ریتانیا له یه‌كێتی ئه‌وروپا یاساكانی به‌ریتانیا ده‌گۆڕێت و ئه‌و مافه یاساییانه‌ی ئێستا هاوڵاتیانی به‌ریتانی لێی سوودمه‌ندن له‌ده‌ستیان ده‌چێت.\nسه‌رۆكی دادگای باڵای به‌ریتانیا وتیشی: به‌پێی بنه‌ماكانی ده‌ستووری به‌ریتانیا گۆڕانكاری له‌وجۆره پێویسته به‌ڕوونی له‌لایه‌ن په‌رله‌مانه‌وه بریاری لێ بدرێت.\n11313 جار بینراوە\nپایته‌ختی ئۆكرانیا پشێویی تێده‌كه‌وێت\nله‌ماوه‌ی 5 مانگی ڕابردوودا 900 ته‌رم له گۆره‌پانه‌كانی ڕه‌قه دۆزراونه‌ته‌وه\nتره‌پ پۆست ده‌داته كوردناسێك\nنرخى نه‌وت لە بازارەکانی جیهان\nئەمڕۆ گێژەلوكەی مەكۆنۆ دەگاتە سعودییە\nترامپ مانگی داهاتوو چاوی بە كیم جۆن دەكەوێت\nگێژەلوكەی مەكۆنۆ گەیشتە عومان\nسەعد حەریری بۆ سێیەمین جار وەک سەرۆک وەزیرانی لوبنان هەڵبژێردرایەوە\nئەمریكا ئەركی تازەی بەغدادی ئاشكرا دەكات\nئیمارات 5 ملیار دۆلاری خەرج كردووە بۆ شكستپێهێنانی مەهاتیر محمد و ڕەوتی ئیسلامی لە مالیزیا\nلیرەی تورکی بەشێوەیەکی بەرچاو دابەزی\nفه‌ره‌نسا تۆپخانه له ناوچه سنوورییه‌كانی عیراق جێگیر ده‌كات\nپەكەكە كوژرانی 15 سەربازی توركیای لە باكوری كوردستان ڕاگەیاند\nئەمریكا دەستی بەسەپاندنی سزا بەسەر ئێران كرد\nپەكەكە كوژرانی 43 سەربازی توركیا لە بارزان و برادۆست ڕادەگەیەنێت


به‌ریتانیا ده‌یه‌وێ له یه‌كێتی ئه‌وروپا بمێنێته‌وه\nبه‌گوێره‌ی سه‌رچاوه هه‌واڵییه‌كان، له ئۆفیسی تیریزا مه‌ی سه‌رۆك وه‌زیرانی به‌ریتانیا ڕایان گه‌یاند، حكوومه‌تی به‌ریتانیا به‌ڵگه‌یه‌ك له ناو ده‌بات كه ده‌یسه‌لمێنێت به‌ریتانیا ڕه‌زامه‌ندی نیشان داوه بۆ مانه‌وه‌ی له یه‌كێتیی ئه‌وروپا تا ساڵی 2021.\nئاژانسی رۆیته‌رز له هه‌واڵێكدا بڵاوی كردووه‌ته‌وه، وه‌زیرانی حكوومه‌تی مه‌ی ڕایان گه‌یاندووه كه ترسیان به‌رانبه‌ر ڕێككه‌وتنێكی به‌ریتانیا له‌گه‌ڵ یه‌كێتیی ئه‌وروپا هه‌یه كه ده‌یسه‌لمێنێت، به‌ریتانیا ڕازی بووه به مانه‌وه‌ی له یه‌كێتییه‌كه تا ته‌كنه‌لۆجیاكان بۆ كردنه‌وه‌ی سنووری وڵاته‌كه ئاماده ده‌بن له ساڵی 2021، ئه‌مه‌یش دوای كۆتاهاتنی كاتی به‌ریتانیایه له یه‌كێتیی ئه‌وروپا.\nبه‌رپرسێكی حكوومه‌تی به‌ریتانیا ڕای گه‌یاند، ئێمه له مانگه‌كانی كانوونی دووه‌م و ئاداردا ڕازی بووین به پاڵپشتیی و پشتگیریكردن، به‌ڵام ئه‌و داوایه‌ی یه‌كێتیی ئه‌وروپا ده‌كات جێی قبووڵ نییه.\nئه‌م به‌رپرسه ڕوونی كردوه، ئه‌مه مانای وایه سنووره‌كه تا ده‌ریای ئێرله‌ندا ده‌چێت و ئێمه به هیچ شێوه‌یه‌ك ئه‌مه قبووڵ ناكه‌ین و له هه‌وڵدا ده‌بین بۆ گفتوگۆ و گه‌یشتن به چاره‌سه‌رێكی گونجاو.\nزیاتر گوتی، سه‌رۆك وه‌زیران و حكوومه‌تی به‌ریتانیا كاتی ده‌رچوونی وڵاته‌كه‌یان له یه‌كێتیی ئه‌وروپا بۆ كانوونی دووه‌می ساڵی 2021 داناوه، بۆیه به‌ریتانیا ده‌توانێت ڕێككه‌وتنی بازرگانی و گفتوگۆ له‌گه‌ڵ وڵاتانی دنیا ئه‌نجام بدات و هه‌روه‌ها جێبه‌جێشیان بكات.


ده‌سته‌ی ده‌ستپاكیی هەرێم: گه‌نده‌ڵی زیاتر له 275 ملیار دینار بووه\nTUESDAY, 16 APRIL 2019 - 11:12\nبەشی عێراق و هەرێمی کوردستان- ده‌سته‌ی ده‌ستپاكیی هه‌رێمی كوردستان له راپۆرتی ساڵی 2018ی دا ئاماژه بۆ ئه‌وه ده‌كات، به‌های گه‌نده‌ڵی خه‌ملێنراو زیاتر لە 275 ملیار و 720 ملیۆن دینار بووه، كه ته‌نها له پێنج ملیار و 381 ملیۆن دینار گەڕێندراوەتەوە.\nکوردپرێس: سه‌رخێل هاشم، به‌ڕێوه‌به‌ری راگه‌یاندنی ده‌سته‌ی ده‌ستپاكی له كۆنگره‌یێكی رۆژنامه‌وانیدا رایگه‌یاند: كێشه‌ی یاساییان هه‌یه كه ده‌بنه‌ر رێگر له‌به‌رده‌م كاره‌كانیان له لێكۆڵینه‌وه له كه‌یسه‌كانی گه‌نده‌ڵی، یه‌كێک له كێشه‌كان كه‌میی ژماره‌ی لێكۆڵه‌ره كه ته‌نها 13 لێكۆڵه‌ریان هه‌یه بۆ 800 هه‌زار فه‌رمانبه‌ری كه‌رتی گشتی.\nناوبراو ئاماژەی بەوەش کرد كێشه‌یێكی دیکەی یاسایی ده‌سته‌ی ده‌ستپاكی زۆریی پارێزبه‌ندیه، كه رێگری ده‌كات له‌گه‌ڵ ئه‌و كه‌سانه‌ی سكاڵایان له‌سه‌ر و ئاسته‌نگی زۆری دروست كردوه، له‌هه‌مان كاتیش نه‌بوونی دادگایێكی تایبه‌ت به كه‌یسی گه‌نده‌ڵی، كه ده‌بێته هۆی دواكه‌وتنی كه‌یسه‌كان له دادگا.\nبه‌ڕێوه‌به‌ری راگه‌یاندنی ده‌سته‌ی ده‌ستپاكی دشڵێت، "كه‌یس هه‌یه ماوه‌ی دوو ساڵه كاتی دادگایشی بۆ دیاری نه‌كراوه و ژماره‌یێک كه‌یسیش ساڵی رابردوو به‌ر لێبوردنی گشتی كه‌وتوون".\nروونیشی کردەوە، له ساڵی 2018دا 170 كه‌یسی گه‌نده‌ڵی ئاڕاسته‌ی دادگا تایبه‌تمه‌نده‌كانی كه‌تن و تاوان کراوە، کە 33 كه‌یسیان یه‌كلاكراونه‌ته‌وه و 117 كه‌یسش له دادگایه و 30 كه‌یسیش گه‌ڕاوه‌ته‌وه.\nسه‌رخێل هاشم ئەوەشی وت له فه‌رمانگه‌ی لێكۆڵینه‌وه دادوه‌ری ده‌ستگیركردن و ئاماده‌كردن 111 بڕیار دەرچووە، کە 140 بڕیاری ئاماده‌بوون دەرچووە كه 82 جێبه‌جێ كراوه و 58 جێبه‌جێ نه‌كراون، هەروەها 57 بڕیاری ده‌ستگیركردنی دەرچووە و 29یان جێبه‌جێ كراون و 28 جێبه‌جێ نه‌كراون.


کوردیپێدیا - رێککەوتننامەی ئەرزرۆم 1823\n📖 رێککەوتننامەی ئەرزرۆم 1823 | پۆل: کورتەباس | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (م. ب.)ەوە لە: May 5 2016 9:19PM تۆمارکراوە\n📷 فایلی وێنە 1.0.1 23 KB May 5 2016 9:19PM م. ب.


ئایا مردن بە کۆرۆنا لاوازیی جەستەییە یان جیاوازییی کۆمەڵایەتی!\nلەو ووڵاتانەی کە دەزگاکانی ئامار و پلان دانان تیایاندا زانستی و بڕواپێکراوە، کە ئەنجامگیریەکانیان لە سەر بناغەی داتا و ژمارەیە، ڕۆژانە بە ووردی بە دوایی ھۆکار و ئەنجامەکانی ئەم پەتای کۆڤید١٩ وەن، بزانن لە چ توێژو و چینێک، لە کام گەڕەک و ناوچەیەک، لە لەشی چ جۆرە مرۆڤێکدا ، زیاتر ئەم پەتایە بڵاو دەبێتەوە و زیاتر تاکەکانی توووش دەبن و ڕووبەڕووی مەرگ دەبنەووە، بۆیە پێویستە ئێمەش تێگەیشتنمان ھەبێت لە سەر ئەم پەتا تازەیە.\nبۆیە، زۆربەی ھێزە ڕاستڕەوەکانی جیھان و تا مەزھەبیە باوەکانی کۆمەڵگای ڕۆژھەلاتیش، ئەم پەتایە و کارکردەکانی دەبەستنەوە بە بایۆلۆجی یا پێکھاتەیی جەستەیی مرۆڤەکانەوە، لە دەرئەنجامدا مرۆڤە تووشبووەکان تاوانبار دەکەن کە نەیانتوانیووە تەندروستی خۆیان ڕاگرن و سیستەمی بەرگریان لاوازە! یا جیاوازی پێکھاتەی نەژادی نێوان ئاسیایەکان و ئەفریقیە ڕەش پێستەکان و ئەمەریکای باشوور! کە ئەمە درێژ کراوەی ئایدۆلۆژیایی ڕەگەزپەرستیە کە دەیان کۆمپانیای زەبەلاح لە پشتیەوەتی و دەیەوێت، بیر و ھۆشی ئینسانەکان لە ھۆکارە بنەڕەتیەکان دوور بخاتەوە و چەواشەی بکات.\nئەمڕۆ لە گەڕەکی پیشەسازی کەرکوک(حی الصناعە)، تەماشام کرد تەنکیەکی ئاو دانراووە، پەرداخێکی بە سەرەوەیە، دوازدە ١٢ کەس ئاوی بەو پەرداخە خواردەووە!؟ دەڵیت بە کابرایەکم گووت ئەوە نابێت، ناتەندروستە و تووشی کۆرۆنا دەبن، نابێت بە یەک پەرداخ ئاو بخۆنەوە، دەڵێت کابرا گووتی، مەترسە ، تەنھا بڕوات بە خوا و نێردراوەکانی و خزمەتکارانی مالی خودا ھەبێت، تووشی کۆرۆنا نابیت!؟ دەڵێت منیش پێیم گوت: عەنتەرەی کوڕی شەداد(یەکێک بوو لە شاعیرو فەرماندەکانی ئیسلام) ، ڕۆژێک گایەک بە دواوەوەی بوو ڕای دەکرد لە ترسا، پێیان گوت تۆ عەنتەری چۆن دەترسیت لەو گایە؟ دەڵێت عەنتەرە گوتی: کێشەکە ئەوەیە، ئەو گایە نازانێت عەنتەرەی کوڕی شەداد کێیە! ئەمەش یەکێک لەو خاڵانەی کە زۆرێک لەو خەڵکانەی کۆمەڵگای ئیسلامی، خۆی ناشارێتەوە و خۆی و ھەزارانی تر توش دەکات، دوایی دەڵێن، کەسەکە خۆی فشاری خوێن و شەکرە و جگەرو پەنکریاسی تەوا و نەبوو!؟\nبە پیی ئامارەکانی ئەوروپا و ئەمەریکا، زۆرێک لە ڕەش پێست و کەمایەتیە نەتەوەکانی تر توووشی ئەم پەتایە بوون، کە زیاترن لە دانیشتوانە ئەسڵیەکان یا سپی پێستەکان. بە پێی ئامارەکان، خەڵکی ڕەش پێست و کەمە نەتەوایەتیەکان، کارە سەرەکیەکان دەکەن، ئەم کارانە ئەوانەن لە ھەندێک کارگەی بنەڕەتین و نابێت بوەستن، یا کاری جێگەی پیرو پەکەوتەکان و شۆفێری پاس و سیستەری نەخۆشخانەکانن، کە ناتوانن وەک کارەکانی بەڕێوەبردن لە ماڵەوە لە سەر کۆمپیوتەر و بە ئۆنلاین کارەکانیان ڕاپەڕێنن و تێکاڵاوییان زۆرە و زیاتر دوچاری تووسبوون دەبن بەم پەتایە.\nخاڵێکی تری، ئەم خەڵکە کرێکار و زەحمەتکێشانە، زیاتر بە ھۆکارەکانی گواستنەوەی گشتی ھاتووچۆ دەکەن و لە جێگا داخراوەکاندا زیاتر ئەم ڤایرۆسە بڵاووە. یا بە گشتی گەڕەکە ھەژارنشینەکان، زیاتر قەرەباڵەغ و تێکەڵاووە. بە پیی ئامارەکان لە بیست ٢٠ ڕەش پێست و کەمە نەتوایەتیەکانی ئەوروپا، کەسێک توش دەبێت بەرامبەر تەنھا یەک لە سەد کەس لە سپی پیستێک یا ھاووڵاتیە ئەسڵیەکان، ھەروەھا ئامارەکان تووشبوان لە نێوو کۆمۆنیتی بەنگلادیشی و پاکستانیدا بە ڕادەیەک لە نێو کۆمینیتیەکانی تردا کەمترە، ڕادەی ژنانی بەنگللادیشی لە نێو کرێکارە سەرەکیاکاندا، کە دەبیت و حەتمیە بڕۆنە سەر کار لە ھەر مەترسیەکیشدا بێت ٪٤٣ یە!\nبۆیە ، ئەو قڵیشتە یا جیاوازیە کۆمەڵایەتیەی کۆمەڵگای بەشەریەت، کە ئینسانەکانی بە سەر چین و توێژەکاندا دابەش کردووە، سەرچاوەی نەھامەتیەکانی ھەموو کۆمەڵگایە، بە تایبەتی چینی کرێکارو زەحمەتکێشی کۆمەڵگا، کە لە ھێزی دەست و بازووی زیاتر ھیچی تری نیە تا بە گەڕی بخات بۆ دابینکردنی بژێوی ژیانی!، ئامارەکانی کوردستانی لای خۆمان ڕۆژانە شاھیدی چەندین کردەوەی خۆکوژین و جیابوونەوەی ھاوسەرەکانن و ھەڵھاتنی لاوانن!\nبۆیە، توشبوانی کۆرۆنا، یا کۆڤید١٩، ئەو خەڵکانەن، وەک دەڵێن( ئەگەر ئاگریش ببارێت، دەبێت ھەر بچنە دەرەووە بۆ پەیداکردنی پارویەک، لوقمەیەک، بۆ منداڵەکانیان، زارۆکەکانیان، بێچووەکانیان).\nئەگەر لەش و لارمان لاواز بێت و توشی بەدخۆراکی ھاتبێتین و کۆمەڵێک نەخۆشیمان تیادا بێت، گەڕەکەکانمان زۆر قەرەباڵەغ بێت و ئەگەر چەند سەر خێزان لە یەک خانوودا بژێین و ئەگەر نەتوانیی دووری یەک بین چونکە ئێمەی زەحمەتکێش، ھەموو کاتێک پێویستمان بە یەکە، ئەگەر بۆ قەرزکردنی مشتێک پارەش بێت، دەبێت ڕۆژانە یەکتر ببینین.


ژییان نامەی عوثمانی کوڕی عەفان | ته‌كنه‌لۆژیای زانیاری\nعوثمانى کوڕى عەففان (رەزاى خواى لێ بێت)\nهاوەڵى خۆشەویستی پێغەمبەرى خوا و لە دەستەى یەکەمى موسڵمانبووەکانى مەککە و بەشداربووی هەردوو هیجرەتى حەبەشە و مەدینەیە، دووجار زاواى پێغەمبەرى خوا و بەخشندەیەکى ناسراوى رێى خوا و موژدەپێدراوى بەهەشت و سێیەم خەلیفەی پێغەمبەرى خوایە.\nناوى عوثمانى کوڕی عەففانى کوڕی ئەبیلعاصی کوڕی ئومەییەی قوڕەیشی ئومەویە\nپێی دەوترا ذیننورەین واتە خاوەن دوو رووناکیەکە، لەبەرئەوەى دووو کچی پێغەمبەرى خواى (صلى الله عليه وسلم) بەهاوسەر گرتبوو.\nشەش ساڵ پاش ساڵی فیل لەدایک بوو، واتە تەمەنى لە پێغەمبەر (صلى الله عليه وسلم) کەمتر بوو.\nسەرەتا روقییەى کچی پێغەمبەرى خواى بەهاوسەر گرت و لەگەڵیدا خۆشی و ناخۆشیەکانى بەشکرد، پێکەوە کۆچیان کرد بۆ حەبەشەو پێکەوە گەڕانەوەو کۆچیان کرد بۆ مەدینەو لە مەدینەش تا وەفاتى روقییە لە سەروبەندى غەزاى بەدردا پێکەوە بوون.\nدواتر کچی پێغەمبەر (صلى الله عليه وسلم) ئومموكلثومى لێ مارە کرد، بەلآم ئەمیش لە ساڵی نۆى کۆچیدا وەفاتى کرد.\nعوثمانى کوڕی عەففان لە رێی ئەبووبەکری صدیقەوە موسڵمان بوو.\nحەکەم کە مامى بوو، عوثمانى گرت و بە گوریس بەستیەوەو وتى سوێند بەخوا تا نەگەڕێیتەوە سەر ئایینی باوباپرانت ناتکەمەوە، عوثمانيش وتى سوێند بەخوا هەرگیز وازى لێ ناهێنم، کاتێک حەکەم بینی عوثمان زۆر سوورە لەسەر ئایینەکەى وازى لێهێنا و بەریدا.\nعوثمان لە زۆربەى غەزاکاندا بەشدارى کرد، لە رێککەوتنى حودەیبیەشدا نوێنەرى پێغەمبەرى خوا بوو بۆ لاى قوڕەیش، دواتر دەنگۆ وا بلآوبوویەوە کوژراوە، بۆیە پێغەمبەرى خوا بۆ تۆڵەسەندنەوەى خوێنی عوثمان، بەیعەتى ریزاونى لە هاوەلآن وەرگرت.\nپێغەمبەر (صلى الله عليه وسلم) کە ویستی غەزاى تەبووک بکات، داواى کرد خەڵکێک کۆمەکى ماددى پێشکەش بکەن تا پێداویستیەکانى جەنگ ئامادە بکرێن بۆ موسڵمانان، ئەوەبوو عوثمانى کوڕی عەففان لە هەموو کەسێک زیاترى بەخشی، ئینجا پێغەمبەرى خوا فەرمووى (دواى ئەمە عوثمان هەرچی بکات لەسەری نیە).\nعائیشە دەڵێت پێغەمبەر (صلى الله عليه وسلم) بە عوثمانى فەرموو (ئەى عوثمان، لەوانەیە خواى گەورە جلێکت بەبەردا بکات، جا ئەگەر دووڕوەکان ویستیان لایبەرن لایمەبە تا دەگەیتەوە پێم، سێ جار ئەوەى پێ فەرموو).\nزەید دەڵێت جارێک پێغەمبەر (صلى الله عليه وسلم) منى نارد و فەرمووى (بڕۆ تا دەچیتە بازاڕ و دەگەیت بە عوثمان کە تیایدا کڕین و فرۆش دەکات، پێی بڵێ پێغەمبەرى خوا (صلى الله عليه وسلم) سەلامت لێ دەکات و دەفەرمویت موژدەى بەهەشتت لێ بێت پاش نارەحەتیەکى سەخت.\nعوثمانى کوڕی عەففان لە سەردەمى ئەبووبەکردا کەسی نزیکی خەلیفە بوو، کاتێک خەلیفە چوو پێشەنگى حەجى بکات بۆ موسڵمانان، عوثمانى وەک بەرپرسی مەدینە دانا تا خۆی دەگەڕێتەوە.\nلە سەردەمى عومەرى کوڕی خەططابیشدا عوثمان کەسی نزیکی خەلیفە بوو و خەلیفە لە پرسە گرنگەکاندا راوێژی پێ دەکرد وەک چۆن لە فتووحاتى عێراقدا راوێژی پێکرد.\nپاش شەهیدبوونى عومەرى کوڕی خەتتاب، بە شوورا عوپمان وەک خەلیفە هەڵبژێردرا و خەڵکى بەیعەتیان پێدا.\nلە دیارترین دەستکەوتەکانى خیلافەتەکەى بریتی بوون لە:\nکۆکردنەوەى قورئان و یەکخستنى شێوە خوێندنەوەکان کە لیژنەیەکی تایبەتمەندی پێی هەستا.\nگرنگیدان بە فەرموودە لە خودى خەلیفەوە بۆ خوارەوە.\nئاوەدانکردنەوەو بیناسازى (بیرلێدان، فراوانکردنى مزگەوتى پێغەمبەر (صلى الله عليه وسلم)و مەسجیدلوحەرام، دروستکردنى مزگەوت لە ناوچەکانى دیکە، رێڕەوە ئاویەکان).\nدامرکاندنەوەى هەڵگەڕانەوەکان و لەناوبردنی مەترسیە هەنووکەییەکانى سەر هێزە ئیسلامیەکان کە بریتی بوون لە کۆکراوەى هەردوو هێزی ساسانى و بیزەنتى لە هەردوو بەرەی رۆژهەلآت و رۆژئاواوە.\nپەلهاویشتن بۆ ناوچەکانى دەرەوەى سنووری دەسەلآتى ئیسلامى بۆ بنەبڕکردنی سەرچاوەکانى هێرشبردنە سەر موسڵمانان و گرتنەبەری سیاسەتى پێشڕەوی لەبری بەرگری و پاشەکشە، لەوانەش فەتحى (مەرو، ئەرمینیا، تەرابلوسی شام، دوورگەى قوبرص، فتوحاتى باکوورى ئەفریقی، فەتحى نۆبە، فەتحى ئەندەلوس).\nبلآوکردنەوەى ئیسلام لە ناوچە فەتحکراوەکان بە چەشنێک بەرەبەرە ببن بە بەشێک لە جەستەی ئوممەتی ئیسلامى و لەبری هەڵگەڕانەوەو دروستکردنى سەرئێشە، ببنە هێزی پاڵنەری بانگەوازى ئیسلامى و پەلهاویشتن بەرەو دەوروبەر.\nپەیڕەوکردنی شێوازێکی نوێی هێزی سەربازى لەنێو سوپاى ئیسلامیدا کە ئەویش بریتی بوو لە کەشتیگەلى ئیسلامى.\nلە سەردەمى عوثماندا، دەستەى سەبەئیەکان بە سەرکردایەتی عەبدولآى کوڕی سەبەئی جوولەکە کەوتنە دژایەتى کردنى خەلیفە و ئاشووبگێڕی لە ناوچەکاندا و دەیان بیانوویان دۆزیەوە بۆ رەواکردنى کوشتنی خەلیفە و دواجار ماوەى چل رۆژ گەمارۆى ماڵیان دا، لە مانگى زیلحیجەدا هێرشیان بردە سەر خەلیفە و شەهیدیان کرد.\nتەکنەلۆژیای زانیاری, عثمان, عەفان, عوسمان, کوڕ


بۆچی حکومەتی عێراق و پەرلەمانەکەی حیزبەکانی دەرەوەی دەسەڵات لە هەرێمی کوردستان بێ دەنگن؟؟؟ ….مامۆستا ئیبراهیم : چاوی گەل\nبۆچی حکومەتی عێراق و پەرلەمانەکەی حیزبەکانی دەرەوەی دەسەڵات لە هەرێمی کوردستان بێ دەنگن؟؟؟ ….مامۆستا ئیبراهیم\nئەو خەم ساردی و بێ پەرواییەی گەلانی عێراق و هەرێمی کوردستان . حکومەتی ناوەندی و پەرلەمانی عێراق هەیانە بەرامبەر ئەو داگیرکاریەی فاشیزمی ئاکەپەیی ئەردۆگانی . زۆر مەترسیدارە .\nئەمانە نەوەی مەغۆلە تورکەکانی قەفقاسیان . کەلەدڕندەییدا هاوشێوەیان مەگەر تەتەرەکان بوبێت . ئەمانە نەوەی سوڵتانە عوسمانیەکانن ،کە لەسەر دەسەڵات بەهەزارانیان بەدڕندانە ترین شێوە کوشتووە لە کوڕ ، کوڕەزا ، برا برازا ، مام ئامۆزا ، کچ کچە زاو خزمی نزیک و دووریان ، دەست و دائیرەکانیان مەئمورەکانیان . هەتا خێڵە کوردەکان کەهاوکاریان بوون نەبواردووە لەکوشتن . کەس لە دەستی ئەو دڕندانە ڕزگاری نەبووە . ئیتر ئێوەی خیانەتکار ، ئێوەی بێ هەڵوێست و بێدەنگ .لەئاست ئەم داگیرکاریە ئەتانەوێت بێ زیان دەرچن . سەری ئێوەش دەپەڕێینن ئەوانە بێ ئەمەک و بێ سفەتن . مێژوو شاهیدی ئەوڕەفتارانەیانە.\nگەر موسڵ و مەخمورو کەرکوک داگیربکات تورکیا هەموو دەوڵەت و گەلانی عەرەبی فارسی کوری . ئیخوانیە تورکەکانی پێ دەرناکرێت . ئەوسا ئێران و عێراقیش ، بەرژەوەندیەکانی ئەمەریکاو ئەوروپاش دەکەوێتە مەترسیەوە . بەسەدان هەزار تیرۆریستی تورکی قەفقاسی لەوشارانە نیشتەجێ دەکات . عێراق ،ئێران ، ئەمەریکا ،ئەوروپا . دەوڵەتانی عەرەبی بەتایبەتی میصرو ئوردن و کەنداوییەکان . ئەبێت بزانن ئەم هێرشە دڕندانەیە تەنها بۆسەر کوردی ئازادو بەئەخلاق تەنها بۆسەر پەکەکەو هاوفکرەکانی نییە .\nئەم داگیرکاریە دوور مەودایە . بەهۆی شاردنەوەی ئامانجەسەرەکیەکانی .کورت کردنەوەی لەقەندیل و پەکەکەدا . بێ ئاگایی یان بێ دەربەستی هەموو جیهانی خوڵقا ندووە . بۆیە پێویستە بەرلەوەی ئامانجە گڵاوو شاراوەکان هەنگاو بەهەنگاو بێتە دی هەموو جیهان لەنەتەوەیەکگرتووەکان و ئەنجومەنی ئاسایشی نێودەوڵەتی دژ بەم داگیرکاریە هەڵوێستی توند وەربگرن .\nمەترسی بۆسەرهەموتانە . ئەم لەشکرکێشیە ، جگە لەڕەهەندی سیاسی ، ئابوری ، کۆمەڵایەتی ،کەلتووری ، ڕەهەندو باگراوندێکی مێژوویی هەیە ، کە خۆی دەبینێتەوە لە زیندوو کردنەوەی شانازیە مێژووییە فراوان خوازیەکانی سوڵتانە یەک لەدوای یەکەکانی عوسمانیەکان .\nعێراق و حیزبەکانی دەرەوەی دەسەڵات . دۆسیەی داگیرکاری ئەردۆگانی سوڵتانی عوسمانیە تازەکان ببنە هەموو جێگایەکی پەیوەندیدار . خاک و ئاسایشی ئاوی کوردستان و هەموو عێراق لەمەترسیدایە . پەکەکە بیانووە ئامانجەکان زۆر لەوە گەورەترو قوڵترو مەترسیدار ترن


1. Timoteus 1 LB – یەکەم تیمۆساوس 1 KSS | Biblica\n1. Timoteus 1 LB – یەکەم تیمۆساوس 1 KSS


ئالپ ئەرسەلان - ویکیپیدیا، ئینسایکڵۆپیدیای ئازاد\n٢٠ی کانوونی دووەمی ١٠٢٩\n١٥ی کانوونی یەکەمی ١٠٧٢ (٤٣ ساڵ)\nMalik-Shah I، Tutush I،، Arslan Arghun، Buri Bars\nSultan of the Seljuq Empire (١٠٦٣–١٠٧٢)\nئالپ ئەرسەلان (لە دایکبووی ١٠٢٨ - مردووی ١٥ی کانوونی یەکەمی ١٠٧٢ زایینی) سوڵتانێکی گەورەی دەوڵەتی سەلجووقییە. ئالپ ئەرسەلان بەڕەچەڵەک دەگەرێتەوە بۆ گوندێک پێی دەوترێت نوور. ئەرسەلان دووەم سوڵتانی گەورەی سەلجووقییە و لە نێوان ساڵانی ٤٥٥-٤٦٥ک/١٠٦٣-١٠٧٣ فەرمانڕەوایەتیی سەلجووقییەکانی کردووە، خاوەن کەسایەتییەکی بەھێز و بەتوانا بووە و ناوبانگێکی گەورەی ھەیە لە مێژووی جیھانی ئیسلامیدا.\n١ ھاتنە سەر دەسەڵات\n٢ ھەلمەتەکانی بۆ دەست گرتن بە سەر شام و حەلب\n٣ شەڕی مەلازگرد\n٤ کۆتاییی ژیانی\nھاتنە سەر دەسەڵات[دەستکاری]\nئالپ ئەرسەلان، پاش مردنی تەغڕۆڵ بێگ، لە ساڵی ٤٥٥ی کۆچی بەرامبەر ١٠٦٣ی زایینی لە تەمەنی حەفتا ساڵیدا لە شاری ڕەی ھاتە سەر دەسەڵات. تەغڕۆڵ منداڵی نەبوو لەبەر ئەوە وەسیەتی کرد کە کوڕی براکەی (سولەیمانی کوڕی داود) دەسەڵات بگرێتە دەست، بەڵام بەزۆری ئالپ ئەرسەلانیان بە باشتر زانی، لەبەر ئەوە وەزیری تەغرۆڵ (حەمید مەلیک کەندەری) ئالپ ئەرسەلانی کردە حام لە کاتێکدا حەزی ئەکرد ئیش بە وەسیەتەکە بکات. لەگەڵ ئەوەشدا، کاتێک ئالپ ئەرسەلان دەسەڵاتی گرتە دەست، عەمید مەلیکی کوشت و نیزام مەلیکی لە جێگەی دانا. ئالپ ئەرسەلان خێرا دەستی کرد بە باشکردنی حوکمەکەی و لە یەکەم ساڵدا ڕووبەڕووی چەند ئاژاوەیەک بوویەوە لە وڵاتدا. لەدوای ئەوەی دەستی بەسەر ئەو ئاژاوانەدا گرت، لە ساڵی ٤٥٦ی ک. بەرەو ئەرمینیا بۆ شەڕی ڕۆم جووڵا. ئەو لە ئازەربایجان گەیشت بە کۆمەڵێک جەنگاوەر کە دوای کەوتن و بوون بە ڕێنوێنیکەری و، ئالپ ئەرسەلان بەردەوام بوو لەگەڵیان تا گەیشتنە نەخجەوان. ئالپ لەوێ بۆ کۆکردنەوەی سەرباز و کەشتییەکانی کە لە ئامادەکاری بۆ جەنگدا بوون، وەستا. دوای ئەوەی ھێزەکانی ئامادە کرد، سوپاکەی لەگەڵ مەلیکشای کوڕی و نیزامی مەلیکی وەزیریدا ڕەوانەی شەڕ کرد. مەلیکشا گەیشتە قەڵایەکی ڕۆم و فەتحی کرد، پاشان گەیشتە قەڵای سەرمباری و فەتحی کرد. لە تەنیشتی ئەو قەڵایەدا قەڵایەکی تر ھەبوو و ویستی تێکی بدات، بەڵام نیزام مەلیک نەیھێشت و ھەموو قەڵاکانیان دا بە میر قەنجوان. مەلیکشا لە غەزەکانی بەردەوام بوو تا باوکی بانگی کردەوە و سوپاکەی برد و دەستیان کرد بە فەتحی چەند شارێک.\nدوای چەند غەزوێک، ئالپ ئەرسەلان گەیشتە شاری ئانی کە شارێکە ڕووبار لەگەڵ خەندەق و دیوار لە ھەموو لایەکیەوە دەوریان داوە. ئالپ شارەکەی گەمارۆی دا بەڵام نەیتوانی بیگرێت؛ سەربازەکانی لە بێھیوابووندا بوون. ئالپ ئەرسەلان بڕیاری دا تاوەرێکی گەورە بنیات بنێت، پڕی کرد لە سەرباز و تیرھاوێژ و مەنجەنیقی لەسەرەکەیدا دانا، توانییان دیوارەکان بڕووخێنن، شارەکە بگرن و، ڕۆم بشکێنن. ئالپ ئەرسەلان دوای ئەوەی فەتحی زۆربەی جۆرجیا، ئەرمینیا و، زۆربەی خاکەکانی نێوان ئاوان و ئەڕومیەی کرد، شارەکەی گرتە دەست و گەڕایەوە.\nھەلمەتەکانی بۆ دەست گرتن بە سەر شام و حەلب[دەستکاری]\nئالپ ئەرسەلان لە ساڵی ٤٦٢ی ک. دەستی کرد بە غەزوی وڵاتی شام و حاکمی دەوڵەتی میرداسیە (مەحموود کوڕی ساڵح کوڕی میرداس) ی ناچار کرد تا وتاری ھەینی بە ناوی خەلیفەی عەباسییەوە بدات و سوپای نارد بۆ باشووری شام و فەتحی ڕامەڵڵا و بیتولموقەدەسی کرد کە لەژێر دەستی دەوڵەتی فاتمیدا بوون. لە ساڵی ٤٦٣ی ک. ئالپ ئەرسەلان بەرەو ڕەھا ڕۆیشت بەڵام نەیتوانی بیگرێت، وازی لێ ھێنا و لەگەڵ ٤ ھەزار سەرباز بەرەو حەلەب ڕۆیشت و داوای لە میری حەلەب کرد کە ملکەچ بێت بۆ سەلجووقییەکان و دەرگای شارەکەیان بۆ بکاتەوە، بەڵام میری حەلەب ڕەتی کردەوە. لەبەر ئەوە ئالپ ئەرسەلان بەرەو حەلەب ڕۆیشت و گەمارۆی میر (مەحموودی کوڕی ساڵح)ی دا کە چاوەڕیی ئەوە نەبوو لەبەر ئەوەی گوێڕایەڵبوونی ڕاگەیاندبوو بۆ سەلجوق و خەلیفە، بەڵام دوای دوو مانگ گەمارۆ بۆی نەگیرا و لە پلانی بیزەنتی بۆ داگیرکردنی خۆراسان ترسا. ئالپ دەترسا لە گەمارۆدانی دوو شار یەک لەدوای یەک شکست بھێنێت لەبەر ئەوە سەرکردەیەکی لە جێگەی خۆی بۆ گەمارۆکە دانا و خۆی بۆ جەنگان لەگەڵ بیزەنتییەکان ڕۆیشت بۆ خۆراسان. کاتێک مەحموود بەوەی زانی، خێرا داوای ڕێککەوتنی کرد و ئالپ ئەرسەلان مەرجی بۆ دانا کە گوێڕایەڵیی عەباسی و سەلجووقییەکان بکات. بەم شێوەیە حەلەب بووە میرنشینێکی سەلجووقی. دواتر، ئالپ ئەرسەلان ڕووی کردە ڕۆژھەڵات بۆ شەڕ لەگەڵ بیزەنتییەکان و سوپاکەی لەگەڵ ھەندێک سەرکردەدا بەجێ ھێشت و ڕێگەی شەڕی پێ دان لە وڵاتی شامدا. سوپای ئالپ ئەرسەلان جوبەیل، دیمەشق، ڕامەڵڵا، بەیتولموقەدەس و، تەبڕیەیان فەتح کرد و گەمارۆی یافایان دا، ئەمەش لە نێوان ساڵی ٤٦٣ و ٤٦٥ی کۆچیدا بوو.\nشەری مەڵازگرد لە نێوان سەلجوقی وبیزەنتیەکان ساڵی ٤٦٣ک\nیەکێک لەو شەڕە گرنگانەی کە لە سەردەمی دەسەلاتی ئالپ خان ڕووی دا شەری مەلازگرد بوو لە ئابی ساڵی ١٠٧١. لەم شەڕەدا سەلجوقییە تورکەکان بەسەرکردایەتیی ئالپ ئەرسەلان سەرکەوتن بەسەر بێزەنتییەکاندا و توانییان ئیمپراتۆرەکەیان «ڕۆمانۆس دیوجینیس» بەدیل بگرن. ئەم شەڕە بە خاڵی وەرچەرخان لە مێژووی تورکدا دادەنرێت بەو پێیەی دەرگای ئەنادۆڵ و تورکیای ئێستای بە ڕووی تورکدا کردەوە بۆ ئەوەی لەم شوێنەدا نیشتەجێ بن، ھەروەھا بە سەرەتای لاوازبوون و ڕووخانی دەوڵەتی بێزەنتی دادەنرێت. تورکەکان توانییان لەم شەڕەدا دەست بگرن بەسەر ناوچەیەکی فراوانی ئاسیای بچووکدا کە تورکیای ئەمڕۆیە.\nئالپ ئەرسەلان دوای ئەوەی لەلایەن یوسف خوارزمی بە چەقۆ بریندار دەکرێت، لە ٢٩ی تشرینی دووەمی ١٠٧٢ لە تەمەنی ٤٢ ساڵیدا بەھۆی سەختیی برینەکەی گیانی لەدەست دا؛ دوای خۆی کوڕەکەی بەناوی مەلیکشاھ بوو بە فەرمانڕەوای سەلجوقییەکان.\nکتێبی سوڵتان ئەلب ئەرسەلان ،توێژینەوەیەکی زانستییە دەربارەی ژیان و کارەکانی ئەم کەسایەتییە ئامادەکردنی: چرۆ محەمەد https://www.kurdipedia.org/default.aspx?lng=11&q=2012010819563563715\nبەشداربووانی ویکیپیدیا، «Alp Arslan»، ویکیپیدیای ئینگلیزی. سەردان لە ٢٢ی ئایاری ٢٠٢٠.\nوەرگیراو لە «https://ckb.wikipedia.org/w/index.php?title=ئالپ_ئەرسەلان&oldid=907137»\nدەروازەی سەلجوقییەکان/وتارە پەیوەندیدارەکان\nلەدایکبووانی سەدەی ١١یەم\nئەم پەڕەیە دواجار لە ١١:٥٤ی ٨ی شوباتی ٢٠٢٢ نوێ کراوەتەوە.


وه‌زاره‌تی ناوخۆی روسیا پۆلیسی گه‌شتیاری بۆ پارێزگاری كردن له هانده‌ران داده‌مه‌زرێنێت – Knwe.org\nسەرەکی » وەرزش » وه‌زاره‌تی ناوخۆی روسیا پۆلیسی گه‌شتیاری بۆ پارێزگاری كردن له هانده‌ران داده‌مه‌زرێنێت\nوه‌زاره‌تی ناوخۆی روسیا پۆلیسی گه‌شتیاری بۆ پارێزگاری كردن له هانده‌ران داده‌مه‌زرێنێت\nوه‌زاره‌تی ناوخۆی روسیا رایگه‌یاند بۆ یه‌كه‌م جار له مێژووی وڵاته‌كه‌دا پۆلیسی گه‌شتیاری له كوڕان و كچان داده‌مه‌زرێنێت ئه‌مه‌ش بۆ ئه‌وه‌ی هانده‌رانی تۆپی پێ له‌سه‌رتاسه‌ری جیهانه‌وه كه سه‌ردانی روسیا ده‌كه‌ن دڵنیا بكاته‌وه له كاتی یارییه‌كانی مۆندیال گیانیان پارێزراو ده‌بێت.\nبه‌پێی راگه‌یاندراوی وه‌زاره‌تی ناوخۆی ئه‌و وڵاته ئه‌و كه‌سانه‌ی وه‌كو پۆلیسی گه‌شتیاری داده‌مه‌زرێن، كاریان پارێزگاری كردن ده‌بێت له هانده‌ران و ده‌بێت له پاڵ زمانی روسیدا زمانی تریش بزانن به‌تایبه‌تی زمانی ئینگلیزی، به‌ڵام ئه‌مه كارێكی ئاسان نابێت چونكه كه‌م كه‌س له خه‌ڵكی روسیا زمانی ئینگیلیزی ده‌زانن.\nله‌ڕاگه‌یندراوه‌كه‌ی وه‌رزاره‌تی ده‌ره‌وه‌ی روسیادا ئاماژه به‌وه‌شكراوه ئه‌و كه‌سانه راهێنانی تایبه‌تیان پێده‌كرێت بۆ ئه‌وه‌ی هه‌موان دڵنیا بكه‌نه‌وه له كاتی سه‌ردانیان بۆ روسیا مه‌ترسی له‌سه‌ر ژیانیان نابێت و ئه‌و پۆلیسانه به‌سه‌ر ئه‌و 11 شاره‌دا بڵاوده‌كرێنه‌وه كه میوانداری یارییه‌كانی مۆندیال ده‌كه‌ن.


لیژنەی پەرلەمانی عێراق پلانێك دادەڕێژێت بۆ بەهێزکردنی ڕۆڵی یاسادانان و سەرەپەرشتیکردنی خۆی | UNDP in Iraq\nلیژنەی پەرلەمانی عێراق پلانێك دادەڕێژێت بۆ بەهێزکردنی ڕۆڵی یاسادانان و سەرەپەرشتیکردنی خۆی\nSun Oct 30 00:00:00 EDT 2016\nلیژنەی یاسایی سێهەم لیژنەیە لە ڕێکخراوەکانی کۆمەڵگەی مەدەنی و لیژنەکانی مافی مرۆڤ پلانێکی ستراتیژی دابڕێژێت. وێنە : بەراء عەفیف/ UNDP عێراق/2016\nسلێمانی- پلانێکی ستراتیژی بۆ 2016 – 2018 و پلانێکی کار و ڕێکاریەکانی هەڵسورانی پێوانەیی (SOP) بۆ لیژنەی یاسایی پەرلەمانی عێراق لەدەرەنجامی وۆرکشۆپێکی پێکەوەییەوە لە سلێمانیدا لە هەرێمی کوردستانی عێراقدا دابڕێژرێت لەلایەن ئەنجومەنی نوێنەران CoR و بەرنامەی نەتەوەیەکگرتوەکان بۆ پەرەپێدان UNDP.\nحەوت ئەندامەکەی لیژنەی یاسایی و ئەندامەکانی ئەنجومەنی نوێنەران و ڕاوێژکاران و ستافی تەکنیککاران پێکەوە کاریان کرد لە 26 بۆ 30ی تشرینی یەکەمی 2016 بۆ ئامادەکردنی ڕەشنوسێكی چڕوپڕ کە بەم زوانە لەلایەن لیژنەکەوە لەخۆدەگیرێت و پاشان پێشکەشی سەرۆکایەتی ئەنجومەنی نوێنەران دەکرێت بۆ پەسەند کردن. ئەم پرۆسەیە لەلایەن پڕۆژەی بەهێزکردنی حوکمڕانی بەرپرسیارانە و بەشدارانە SPAG ی سەر بە UNDP ئاسانکاریی بۆ کرا.\nبڕیاردەری لیژنە یاساییەکە، بەڕێز حەسەن توران، وتی:" هیوادارین UNDP بەردەوام بێت لە دابینکردنی پاڵپشتییە بێوێنەکەی بۆ لیژنەی یاسایی و ئەنجومەنی نوێنەران بە گشتیی. سەرباری ئەوەی ئەنجومەنی نوێنەران باڵاترین دەسەڵاتی یاسادانانە لە وڵاتەکەدا و ڕۆڵی سەرپەرشتیاریکردنیشی هەیە، بەڵام هێشتا پەرەپێدانی زیاتر بە لیژنە و دەستەکان پێویستە. پاڵپشتیی UNDP لەم لایەنەدا زۆر گرنگە."\nبەڕێوەبەری جێبەجێکاری پڕۆژەی SPAG، بەڕێز زەیاد ئەلعوبەیدی وتی:" ئێمە خۆشحاڵین کە دەبینین لیژنەی یاسایی بە سەرکەوتوویی ئەم پرۆسەیەی کۆتایی پێهێنا. گەشتینە قۆناغێکی گرنگی تر، ئەمە بە دڵنیاییەوە یارمەتیی بەهێزکردنی ڕۆڵی لیژنەکە دەدات لە یاساداناندا لەڕێی ئەو دەسەڵاتە دەستوریەی کە هەیەتی."\nلیژنەی یاسایی سێهەم لیژنەیە لە ڕێکخراوەکانی کۆمەڵگەی مەدەنی و لیژنەکانی مافی مرۆڤ پلانێکی ستراتیژی دابڕێژێت. لیژنەی ئاشتەوایی کۆمەڵایەتیش دەست دەکات بە کارەکانی لە چەند هەفتەی داهاتوودا.\nزەیاد ئەلعوبەیدی، بەڕێوەبەری جێبەجێکاری پڕۆژە بۆ SPAG